लक्ष्मण, सुशील सहित 7 खिलाड़ियों को पद्मश्री  
क्रिकेटर वीवीएस लक्ष्मण, निशानेबाज गगन नारंग और पहलवान सुशील कुमार सहित कुल सात खिलाड़ियों का पद्मश्री के लिए चयन किया गया है।
गणतंत्र दिवस की पूर्व संध्या पर मंगलवार को वर्ष 2010 के पद्म सम्मानों की घोषणा कर दी गई। इस बार क्रिकेटर वीवीएस लक्ष्मण, निशानेबाज गगन नारंग और पहलवान सुशील कुमार सहित कुल सात खिलाड़ियों का पद्मश्री के लिए चयन किया गया है।   पद्मश्री के लिए जिन खिलाड़ियों का चयन किया गया है उनमें भारतीय क्रिकेट के संकट मोचक बल्लेबाज वीवीएस लक्ष्मण, निशानेबाज गगन नारंग, पहलवान सुशील कुमार, डिस्कस थ्रोअर कृष्णा पूनिया, भारोत्तोलक एन. कुंजरानी देवी, पैरा जम्पर शीतल महाजन, और पर्वतारोही हरभजन सिंह के नाम शामिल हैं।  सुशील कुमार ने वर्ष 2008 में बीजिंग ओलिंपिक में कांस्य पदक जीता था। इसके बाद सुशील विश्व चैम्पियन बने। नई दिल्ली में सम्पन्न 19वें राष्ट्रमंडल खेलों में सुशील ने सोने का तमगा जीता।  पूनिया ने राष्ट्रमंडल खेलों में 52 वर्ष बाद एथलेटिक्स में भारत को पहला स्वर्ण पदक दिलाया था।